Elevii care au luat premii la concursuri și olimpiade școlare recunoscute de Ministerul Educației vor putea echivala probele scrise la Bacalaureat
Vești bune pentru elevii care în timpul liceului au obținut premii individuale la concursurile sau olimpiadele școlare internaționale recunoscute de Ministerul Educației. Ei vor putea echivala probele scrise ale examenului de bacalaureat la disciplinele la care au obținut distincția, a afirmat luni, 29 aprilie ministrul Educației, Ligia Deca, potrivit unei postări pe pagina de Facebook.